**TIETOA HENKILÖTIETOJEN KÄSITTELYSTÄ**   **PROJEKTIN/OPINNÄYTETYÖN NIMI** Päivämäärä

EU:n yleisen tietosuoja-asetuksen (2016/679) artikloiden 13-14 mukaiset osallistujalle toimitettavat tiedot.

1. **Rekisterinpitäjä**

Mainitse kuka on rekisterinpitäjä, eli kuka päättää mitä tarkoitusta varten ja miten henkilötietoja kerätään ja käsitellään.

Useimmissa tapauksissa sinä opiskelijana olet rekisterinpitäjä, koska olet valinnut projektin tai opinnäytetyön aiheen ja suunnitellut, miten ja mitä tarkoitusta varten toteutat henkilötietojen keräämisen. Poikkeuksia voivat olla esimerkiksi yritysten tai organisaatioiden tilaamat opinnäytetyöt tai opinnäytetyöt jotka toteutetaan Arcadan johtamissa tutkimusprojekteissa. Tällaisessa tapauksessa keskustele ohjaajasi kanssa, hän voi tarvittaessa pyytää neuvoa Arcadan tietosuojavastaavalta.

1. **Yhteyshenkilö**

Mainitse sellaisten henkilöiden yhteystiedot (nimi, sähköpostiosoite, puhelinnumero), joihin osallistuja voi olla yhteydessä, jos hänellä on kysymyksiä henkilötietojensa käsittelystä. Mainitse aina sekä ohjaajan että omat yhteystietosi.

1. **Projektin/opinnäytetyön kuvaus ja henkilötietojen käsittelyn tarkoitus**

Kerro lyhyesti ja selkokielellä, mitä tarkoitusta varten henkilötiedot kerätään ja niitä käsitellään, esimerkiksi kuvaamalla projektia/opinnäytetyötä ja kertomalla, miksi kerätyt tiedot ovat tarpeen projektissa/opinnäytetyössä.

1. **Henkilötietojen käsittelyn oikeusperuste**

Mainitse mikä EU:n tietosuoja-asetuksen 6 artiklan mukainen käsittelyperuste soveltuu tässä tapauksessa.

Vaihtoehdot ovat osallistujan suostumus, sopimuksen täytäntöönpano, lakisääteisen velvoitteen noudattaminen, elintärkeiden etujen suojaaminen, yleistä etua koskevan tehtävän suorittaminen (mukaan lukien tieteellinen tutkimus) tai julkisen vallan käyttäminen ja oikeutettu etu.

Yleisen käsittelyperuste opiskelijoiden projekteissa ja opinnäytetöissä on osallistujan suostumus. Maisteritason töiden osalta yleisen edun mukainen tieteellinen tutkimus voi olla käsittelyn oikeusperuste. Jos jokin muu käsittelyperuste kuin osallistujan suostumus soveltuu mielestäsi parhaiten, keskustele ensin ohjaajasi kanssa, hän voi tarvittaessa pyytää neuvoa Arcadan tietosuojavastaavalta.

Jos käsittelet arkaluontoisia henkilötietoja (ks. kohta 5), sinulla tullee olla myös EU:n tietosuoja-asetuksen 9 artiklan mukainen käsittelyperuste.

1. **Käsiteltävät henkilötietoryhmät ja niiden säilytysajat**

Listaa ne osallistujien henkilötiedot, jotka keräät ja käsittelet, esim. nimi, sähköpostiosoite, sukupuoli, ikä.

Jos käsittelet arkaluontoisia henkilötietoja (rotu tai etninen alkuperä, poliittiset mielipiteet, uskonnollinen tai filosofinen vakaumus, ammattiliiton jäsenyys, geneettiset tiedot, tiedot seksuaalisesta käyttäytymisestä tai suuntautumisesta) keskustele ensin ohjaajasi kanssa, hän voi tarvittaessa pyytää neuvoa Arcadan tietosuojavastaavalta.

Mainitse kuinka kauan henkilötietoja säilytetään. Jos henkilötietoja ei tuhota vaan ne arkistoidaan, kerro minne ja miten pitkäksi aikaa.

1. **Tietolähteet**

Kerro mistä olet saanut henkilötiedot, sekä osallistujien yhteystiedot, että tiedot, jotka keräät osallistujilta.

1. **Henkilötietojen luovuttaminen**

Opiskelijoiden projekteissa ja opinnäytetöissä ei yleensä luovuteta henkilötietoja, vaan sinä opiskelijana olet ainoa, joka käsittelee tietoja. Jos kuitenkin luovutat henkilötietoja muille, kerro kenelle ja miksi.

Jos tietoja siirretään EU:n ja ETA-alueen ulkopuolelle, keskustele ensin ohjaajasi kanssa, hän voi tarvittaessa pyytää neuvoa Arcadan tietosuojavastaavalta.

1. **Henkilötietojen suojauksen perusteet**

Kerro, miten henkilötietoja sisältävää aineistoa suojataan, niin että asiattomat eivät saa siihen pääsyä. Kuvaa sekä miten sähköisessä muodossa oleva aineisto säilytetään (esimerkiksi kenen tietokoneella, onko tietokoneen käyttö rajattu salasanoilla, ovatko tiedostot salasanasuojattuja, anonymisoidaanko vai pseudonymisoidaanko aineisto analyysivaiheessa) ja miten paperimuodossa oleva aineisto säilytetään (esimerkiksi lukitussa kaapissa lukituissa tiloissa).

1. **Automatisoitu päätöksenteko**

Opiskelijoiden projekteihin ja opinnäytetöihin ei yleens liity, automatisoitua päätöksentekoa eli päätöksiä, jotka tehdään ainoastaan automaattisen tietojenkäsittelyn avulla ja joista aiheutuu tutkittaville oikeusvaikutuksia tai muita merkittäviä vaikutuksia. Mainitse tällöin ”Automatisoituja päätöksiä ei tehdä”.

1. **Osallistujan oikeudet**

Osallistujalla on seuraavat oikeudet:

* oikeus saada informaatiota henkilötietojen käsittelystä
* oikeus saada pääsy tietoihin
* oikeus oikaista tietoja
* oikeus poistaa tiedot
* oikeus peruuttaa suostumus
* oikeus rajoittaa tietojen käsittelyä
* oikeus siirtää tiedot järjestelmästä toiseen
* oikeus sallia automaattinen päätöksenteko (mukaan lukien profilointi) nimenomaisella suostumuksellaan
* oikeus tehdä valitus tietosuojavaltuutetun toimistoon, mikäli hän katsoo, että henkilötietojen käsittelyssä on rikottu voimassa olevaa tietosuojalainsäädäntöä

Osallistuja voi käyttää oikeuttaan ottamalla yhteyttä kohdassa 2 mainittuun yhteyshenkilöön tai yhteyshenkilöihin.

Jos käytät jotain muuta käsittelyperustetta kuin suostumusta, tarkista sovellettavat rekisteröidyn oikeudet tietosuojavastaavan toimiston sivuilta: <https://tietosuoja.fi/rekisteroidyn-oikeudet-eri-tilanteissa>